  Туспуктэм: Руслан Нуриахметов Майя Бывальцева Берло куинь ар ӵоже Удмуртиын гуртъёсы 1 сюрс 500-лэсь трос адями улыны лыктӥз. Со «Гурт интывылъёсты котыр ласянь азинтон» («Комплексное развитие сельских территорий») федерал программалэн но ужъемышез. Со сярысь элькун кивалтэтлэн тӧроезлэн воштӥсез Ольга Абрамова «ВКонтакте» мерлыко вотэсысь бамаз ивортӥз. « Программаез куинь ар ӵоже быдэсъятозь соя гинэ Удмуртиысь гурт ёросъёсты азинтонэ 3,4 миллиард манет висъямын. Со дыр ӵоже тунсыко воштӥськонъёс луизы. <…> Берло 10 аръёс ӵоже нырысьсэ гуртын улӥсьёс тросгес луизы. 1 сюрс 566 адями гуртэ улыны выжиз » Ольга Абрамова, Удмуртиысь кивалтэтлэн тӧроезлэн воштӥсез Озьы ик элькунын 575 выль фермеръёс кылдӥзы. Гуртысь 2 сюрс 155 семьяос кун юрттэтлы луыса улон интыен югдурзэс умоятӥзы. Тодэ вайытом, та дыре Удмуртия йӧл поттон ласянь Россиын сизьыметӥ инты басьтэ, Приволжск федерал округын – куинетӥ.  Тегъёс: гурт Удмуртия  